ԳԴՀ կանցլեր Անգելա Մերկելի՝ տարածաշրջանային այցի վերաբերյալ քննարկման ավարտին քաղաքագետ Ստյոպա Սաֆարյանն ասաց, որ մենք իսկապես ունենք մի իրավիճակ, որը նորություն էր ոչ միայն Մերկելի, այլև մեզ համար. «Մենք ունենք երկկողմ եւ բազմակողմ աշխատանքի մեծ դաշտ: Կանցլերի այցելությանը հաջորդելու է նաեւ Ֆրանսիայի նախագահի այցը Հայաստան՝ Ֆրանկոֆոնիայի գագաթնաժողովի շրջանակներում: Մենք բացառիկ հնարավորություն ունենք օրինակ դառնալու զարգացման ու առաջընթացի, հարաբերութուններ զարգացնելու համար: Եւ եթե նախկինում տրտնջում էինք ներքին լեգիտիմություն չունենալով՝ հարաբերություններ վարելու համար, հիմա իսկապես լավ ստարտային վիճակում ենք՝ վազքուղի դուրս գալու, երկկողմ տպավորիչ ծրագրեր ունենալու առումով: Այս առումով արժանին պիտի մատուցել բոլոր գործոնները ստեղծած մարդկանց»,- ասաց Միջազգային եւ անվտանգության հարցերի հայկական ինստիտուտի հիմնադիր Ստյոպա Սաֆարյանը: